KOMMISSIONEN FOR DE EUROPÆISKE FÆLLESSKABER 
Bruxelles, den 23.04.1998 
KOM(1998) 248 endelig udg. 
MEDDELELSE FRA KOMMISSIONEN TIL RÅDET 
om den syvende kampagne vedrørende foranstaltninger til fremme af forbruget af 
olivenolie i Fællesskabet for en treårig periode med start i begyndelsen af 1999 

MEDDELELSE FRA KOMMISSIONEN TIL RÅDET 
om den syvende kampagne vedrørende foranstaltninger til fremme af forbruget af 
olivenolie i Fællesskabet for en treårig periode med start i begyndelsen af 1999 
1. Artikel 11, stk. 6, i forordning nr. 136/66/EØF om oprettelse af en fælles 
markedsordning for fedtstoffer1, senest ændret ved forordning (EF) nr. 1581/962, 
udgør retsgrundlaget for gennemførelsen af oplysningskampagner og andre 
foranstaltninger til fremme af forbruget af olivenolie i Fællesskabet. Det foreslåede 
budget under budgetpost B-1-3801 til finansiering af programmer for indsamling 
og udbredelse af videnskabelige resultater, PR- og reklameprogrammer samt 
spørgeundersøgelser, teknisk assistance og markedsundersøgelser i de tre nye 
medlemsstater beløber sig til 45 mio. ECU under den syvende kampagne til 
fremme af forbruget af olivenolie i Fællesskabet. Kampagnen skal løbe over tre år 
fra begyndelsen af 1999. 
2. I artikel 1 i Rådets forordning (EØF) nr. 1970/80 om almindelige gennemførelses­
bestemmelser vedrørende foranstaltninger til fremme af forbruget af olivenolie i 
Fællesskabet3, senest ændret ved forordning (EØF) nr. 1651/864, fastlægges fem 
typer EF-foranstaltninger til fremme af forbruget af olivenolie: a) Udbredelse af 
den foreliggende viden, navnlig vedrørende kvaliteter af olivenolie; b) Markeds­
undersøgelser med henblik på udvidelse af markedet for olivenolie i Fællesskabet; 
c) Reklamekampagner og salgsfremmende foranstaltninger til fremme af forbruget 
af olivenolie; d) Forskning; e) Særligt salg til nedsat pris til visse 
forbrugerkategorier. Endvidere er gennemførelsesbestemmelserne for 
udarbejdelsen af det detaljerede program for de planlagte foranstaltninger, 
proceduren for deres iværksættelse og kriterierne for udvælgelse af de fremsatte 
forslag i forbindelse med udbud defineret i artikel 4 i Kommissionens forordning 
(EØF) nr. 1348/81 om gennemførelsesbestemmelser til Rådets forordning (EØF) 
nr. 1970/80 om almindelige gennemførelsesbestemmelser vedrørende 
foranstaltninger til fremme af forbruget af olivenolie i Fællesskabet5, senest ændret 
ved forordning (EØF) nr. 2213/866. 
1 EFT 172 af 30,9.1966, s. 3025 
2 EFT L 206 af 16.8.1996, s. 11 
3 EFTL192af26.7.1980,s.5 
4 EFT L 145 af 30.5.1986, s. 10 
5 EFT L 134 af 21.5.1981, s. 17 
6 EFTL193afl6.7.1986,s.7 
1-
3. Den syvende kampagne til fremme af forbruget af olivenolie baseres på artikel 1, 
litra a), b) og c), i Rådets forordning (EØF) nr. 1970/80, dvs. udbredelse af den 
foreliggende viden, navnlig vedrørende de forskellige kvaliteter af olivenolie, 
markedsundersøgelser med henblik på udvidelse af markedet for olivenolie i 
Fællesskabet og reklamekampagner og salgsfremmende foranstaltninger til fremme 
af forbruget af olivenolie. Programmet består af fem dele: 
(A) Indsamling og udbredelse af videnskabelige resultater om næringsværdierne i 
olivenolie; 
(B) Reklame, PR og salgsfremstød; 
(C) Spørgeundersøgelser og evalueringer; 
(D) Teknisk assistance; 
(E) Markedsundersøgelser i de tre nye medlemsstater i Den Europæiske Union. 
4. Denne meddelelse omhandler den syvende kampagne vedrørende foranstaltninger, 
som Kommissionen agter at gennemføre i en treårig periode med start i 
begyndelsen af 1999. 
NUVÆRENDE KAMPAGNE (DEN SJETTE OLIVENOLIEKAMPAGNE) 
Den nuværende, dvs. den sjette, kampagne til fremme af forbruget af olivenolie er en 
toårig kampagne, der i alt beløber sig til 30 mio. ECU. Efter en udbudsprocedure blev 
der indgået kontrakter med udvalgte agenturer i juni/juli 1996. Kontrakterne udløber 
derfor i juni/juli 1998. Kampagnen omfatter tolv medlemsstater. De tre nye 
medlemsstater er endnu ikke medtaget i kampagnen, som officielt startede i 1994, 
inden den seneste udvidelse. 
Efter en udbudsprocedure blev der udvalgt forskellige kategorier af agenturer: Et 
videnskabeligt institut og et bureau, der dækker hele Europa, indsamlede og udbredte 
de videnskabelige resultater om næringsværdierne i olivenolie; syv bureauer var 
specialiseret inden for reklame og PR; et institut med et europæisk netværk stod for 
evalueringerne og spørgeundersøgelserne og en teknisk assistent for 
kommunikationen og omkostningsanalyserne. 
I første del (juni 1996 -juni 1997) af sjette kampagne er forbruget af olivenolie steget 
i alle de lande, der var involveret i kampagnen. Prisnedsættelsen i denne periode har 
spillet en betydelig rolle i denne forbindelse. De aktioner, der blev ført i forbindelse 
med EF-kampagnen og evalueret af et uafhængigt institut, har også haft en 
tilfredsstillende virkning og har vist sig at være effektive. Prisfaktoren og de 
salgsfremmende foranstaltninger, der blev gennemført af EF, er ikke de eneste 
forklaringer på det forøgede forbrug, men de har begge bidraget til udviklingen i 
positiv retning. 
BEGRUNDELSEN FOR EN SYVENDE KAMPAGNE 
Set i lyset af markedssituationen, som er karakteriseret ved et udbud af olivenolie, 
som overstiger efterspørgslen væsentligt, vil en syvende olivenoliekampagne kunne 
bidrage til opretholdelse af markedsbalancen. Derfor bør intervallet mellem 
afslutningen på den sjette kampagne og starten på den syvende kampagne minimeres. 
Dette vil ligeledes give EF mulighed for til fulde at drage fordel af de investeringer, 
der er foretaget under de tidligere kampagner. Der blev taget hensyn til resultaterne 
fra den femte olivenoliekampagne og fra første del af sjette kampagne ved 
udviklingen afmål, strategi, målgruppe og budgettildeling for den syvende kampagne. 
Budgettet for de lægelige oplysninger er f.eks. blevet reduceret med 15%, og 
budskabet vil blive skræddersyet til situationen i hver enkelt medlemsstat og/eller 
region. 
MÅL, STRATEGI OG MÅLGRUPPE FOR DEN SYVENDE KAMPAGNE 
Målene for den syvende kampagne er 1) at udvikle forbruget af olivenolie i de 
producerende lande og 2) at øge forbruget kraftigt i de ikke-producerende lande. 
Alle 15 medlemsstater involveres i den treårige kampagne, som kontraktmæssigt 
bliver inddelt i tre etaper på hver 12 månader. 
Ligesom alle salgsfremmende foranstaltninger, der finansieres af EF, skal 
olivenoliekampagnen være generel, og den må ikke rettes mod at fremme bestemte 
varemærker eller firmaer. Salgsfremstødet for EF-olivenolie skal være uden 
henvisning til oprindelseslandet eller -regionen. Sammenligninger med andre 
produkter er ikke tilladt. 
De budskaber, der skal formidles, er produktets næringsværdier, dets enestående smag 
og de forskellige kvaliteter olivenolie. Der skal lægges vægt på anvendelsen af 
produktet til madlavning, både til kolde og varme retter. Budskabet skal tilpasses til 
situationen i hver enkelt medlemsstat, hvad angår holdninger, viden og den 
nuværende anvendelse af produktet. 
Kampagnens primære målgruppe er forbrugerne. Den sekundære målgruppe består af 
mellemmænd mellem forbrugerne og producenterne, såsom journalister, 
handelsvirksomheder, cateringbranchen, undervisere, læger, ernæringseksperter og 
sygeplejersker. 
-3 
PLANLAGTE FORANSTALTNINGER FOR DEN SYVENDE KAMPAGNE 
Kommissionen agter at gennemføre følgende foranstaltninger: 
Afsnit A: Indsamling og udbredelse af videnskabelige resultater om næringsværdierne 
i olivenolie 
Hovedmålgruppe: Læger, sygeplejersker, ernæringseksperter, den naturvidenskabelige 
og lægevidenskabelige presse. 
Afsnit Al: Et forskningsinstitut eller en ekspert i lipider/ernæring skal indsamle og 
evaluere aktuelt videnskabeligt materiale om næringsværdier i olivenolie samt udvikle 
det videnskabelige materiale, der blev udarbejdet under den sjette kampagne. Der skal 
samles et udvalg af materialet. Endvidere skal kontrahenten undersøge, validere og 
kontrollere det materiale, der udarbejdes af bureauer under afsnit A2 og B. Endelig 
forventes det af kontrahenten, at denne deltager aktivt i kongresser og seminarer på 
nationalt og/eller internationalt plan. 
Afsnit A2: Der udvælges et bureau til udbredelse af det materiale, der er udarbejdet af 
kontrahenten under afsnit Al til ovennævnte målgrupper. Denne opgave indbefatter 
udfærdigelse af dokumenter og pressemeddelelser, tilrettelæggelse af 
pressebegivenheder, konferencer og seminarer samt vedligeholdelse og udvikling af 
Web-stedet Olive Oil Medical Library, som blev oprettet under den sjette 
olivenoliekampagne. 
Kontrahenter under afsnit Al og A2 bør arbejde tæt sammen med Det Internationale 
Olivenolieråd, IOOC, som kører salgsfremmende programmer i tredjelande, der 
næsten finansieres fuldt ud af EF. 
Afsnit B: Kommunikationsforanstaltninger: reklame. PR og salgsfremstød 
Hovedmålgruppe: forbrugere (Bl og B2) samt mellemmænd mellem forbrugerne og 
producenterne, såsom journalister, handelsvirksomheder, cateringbranchen og 
undervisere (B2). 
Afsnit Bl: Reklamekampagner, herunder TV-spot, radiospot og trykte annoncer i 
aviser og blade. 
Afsnit B2: PR og salgsfremstød. De udvalgte bureauer bliver ansvarlige for at etablere 
informationscentre om olivenolie. Disse centre får som opgave at informere 
målgrupperne og besvare spørgsmål, navnlig fra forbrugerne. Endvidere skal de 
udvalgte bureauer udarbejde en lang række aktioner med det formål at eksponere 
målgrupperne for budskaberne. Det kan være generelle forretningsaktiviteter, 
pressebegivenheder, aktiviteter på restauranter og uddannelsesmateriale rettet til 
elever. Informationen fra informationscentrene for olivenolie skal både være 
tilgængelig på Internettet og i form af brochurer osv. 
-4-
Afsnit C: Spørgeundersøgelser og evalueringer 
Det eller de udvalgte institut(ter) bliver ansvarlig(e) for evalueringen af udviklingen i 
forbruget af samt holdningerne og kendskabet til olivenolie blandt forbrugere og 
læger, reklamekampagnernes dækning og virkningen af udvalgte aktioner udført af 
kontrahenterne. De undersøgelser, der udføres af kontrahenten under afsnit C, vil gøre 
det muligt for Kommissionen at evaluere kampagnens resultater ved at sammenligne 
situationen ved kampagnens begyndelse med situationen ved kampagnens afslutning. 
Afsnit D: Teknisk assistance med kommunikation 
Den tekniske assistent yder Kommissionens personale assistance under 
gennemførelsen af foranstaltningerne i alle de lande, der er dækket af kampagnen. 
Assistenten må have et indgående kendskab til situationen i hvert enkelt land, hvad 
angår forbrugeradfærd, marketingstrategier og medieforhold. Kontrahenten assisterer 
Kommissionen i samordningen af det arbejde, der udføres af agenturerne under afsnit 
A og B, samt i at få inddraget olivenolieindustrien aktivt i kampagnen på nationalt 
plan. 
Afsnit E: Markedsundersøgelser i de tre nye medlemsstater 
Det eller de udvalgte institut(ter) bliver ansvarlig(e) for markedsundersøgelserne i de 
tre nye medlemsstater i EU: Finland, Sverige og Østrig. Disse medlemsstater har ikke 
deltaget i de tidligere kampagner. Formålet med undersøgelserne er at finde frem til 
det nuværende niveau såvel som den potentielle udvikling, hvad angår forbrug af, 
holdninger til og viden om olivenolie i de vigtigste målgrupper, navnlig blandt 
forbrugerne og i handelsvirksomhederne. 
FREMGANGSMÅDE 
Kontrahenterne udvælges efter en udbudsprocedure. Der foretages tre forskellige 
offentlige udbud samtidigt: et til udvælgelse af kontrahenterne i ovenstående kategori 
A, B og C, et til udvælgelse af den tekniske assistent (afsnit D) og et tredje 
vedrørende markedsundersøgelserne i de tre nye medlemsstater i EU. 
FINANSIERING 
Det samlede beløb, der skal tildeles til alle de ovennævnte foranstaltninger i den 
syvende olivenoliekampagne, er på 45 mio. ECU for den treårige kampagne, som 
starter i begyndelsen af 1999. Et beløb på 15 mio. ECU vil blive opført til dette formål 
under budgetpost Bl. 3 801 på 1999-budgettet, hvor de fornødne 
forpligtelsesbevillinger for finansiering opføres. Der afsættes et beløb på 15 mio. ECU 
under samme budgetpost på budgettet for år 2000 og 2001. 
-5-
4 590 000 10,2% 
38 925 000 86,5% 
690 000 1,5% 
675 0007 1,5% 
120 OOO8 0,3% 
45 000 000 Den vejledende tildeling for hver kategori af foranstaltninger, der skal gennemføres 
under den syvende treårige kampagne for fremme af olivenolie, er som følger: 
1999/2001 % 
ECU 
A. Udbredelse af videnskabelige resultater 4 590 000 
B. Reklame, PR, salgsfremstød 
C. Spørgeundersøgelser og evalueringer 
D. Teknisk assistance 
E. Markedsundersøgelser i de tre nye ms. 
I ALT 
OLIVENOLIEINDUSTRIENS ROLLE - CICHO (COMITE 
INTERPROFESSIONNEL COMMUNAUTAIRE DE L'HUILE D'OLIVE) OG 
DEN RÅDGIVENDE KOMITE FOR FEDTSTOFFER 
Comité Interprofessionnel Communautarie de l'Huile d'Olive (CICHO) blev officielt 
nedsat den 23. juli 1993. Komitéen har spillet en meget nyttig rådgivende rolle under 
den sjette olivenoliekampagne både på europæisk og nationalt plan. Kommissionen 
vil også aktivt søge råd hos komitéen under den syvende kampagne. Med henblik på 
at sikre en maksimal samordning af EF's salgsfremmende foranstaltninger og 
industriens forskellige kampagner vil der med jævne mellemrum blive afholdt 
koordinerende møder både på europæisk og nationalt plan. Derudover vil 
Kommissionen jævnligt underrette Den Rådgivende Komité for Fedtstoffer om 
gennemførelsen af de forskellige faser i kampagnen. 
DIVERSE 
Kommissionen vil sikre, at EF's finansielle bidrag nævnes i alt salgsfremmende 
materiale, der udarbejdes og udsendes, samt i forbindelse med alle begivenheder eller 
meddelelser vedrørende den syvende kampagne for fremme af forbruget af olivenolie. 
7 En lille del af budgettet bliver opført på 1998-budgettet (Teknisk assistance med evalueringen af 
udbud) 
8 Markedsundersøgelserne i de tre nye medlemsstater i EU gennemføres i sommeren 1998 og 
opføres derfor på 1998-budgettet 
-6 
Kommissionen forbeholder sig retten til at revidere og ændre programmet på 
baggrund af resultaterne i den samlede evaluering af alle salgsfremmende programmer 
på landbrugsområdet, som skal udføres i løbet af 1998. Ændringer eller tilpasninger 
kan også være påkrævet som følge af budgetmæssige begrænsninger eller på 
baggrund af resultaterne af de evalueringer, som skal gennemføres under den syvende 
kampagne for fremme af forbruget af olivenolie. I tilfælde af markante ændringer 
bliver Rådet straks underrettet. 
Kommissionen forbeholder sig ligeledes ret til at forlænge den syvende kampagne for 
fremme af forbruget af olivenolie med højest et år, hvis dette er nødvendigt for at 
undgå en afbrydelse mellem den syvende og ottende kampagne. 
-7-
ISSN 0254-1459 
KOM(98) 248 endelig udg. 
DOKUMENTER 
DA 03 10 06 15 
Katalognummer : CB-C0-98-268-DA-C 
ISBN 92-78-35305-1 
Kontoret for De Europæiske Fællesskabers Officielle Publikationer 
L-2985 Luxembourg 
8-